Innibos Storieskryf-kompetisie se wenverhale aangekondig! - Innibos
Innibos het hande met Huisgenoot gevat om 'n storieskryf-kompetisie van stapel te stuur. Daar was twee kategorieë waarin ingeskryf kan word: een vir nuwe aspirant skrywers en een vir skrywers wat reeds gepubliseer het.
136 verhale is ontvang en dit het kopkrap van die beoordelaars gekos om die wenverhale aan te wys. Adelene Niehaus van Innibosbestuur was aan die stuur van hierdie kompetisie en het gesê dat die hoeveelheid inskrywings hulle stoutste verwagtinge oortref het. "Daar is soveel talent in die land en ons het dit baie geniet om al die verhale te lees," het sy bygevoeg.
Manie Fourie se verhaal Witleuens en 'n groen huis is as wenner van die gepubliseerde skrywers aangewys, terwyl Tessa Rudman se verhaal Waar daar 'n rokie trek, brand daar 'n vuurtjie by die ongepubliseerdes die kroon dra. Beide hierdie skrywers ontvang 'n prysgeld van R5 000.00. Hulle verhale gaan ook in Huisgenoot gepubliseer word. Maak seker dat jy Huisgenoot koop sodat jy hierdie pragtige verhale kan lees.
Die volgende skrywers se verhale (in alfabetiese volgorde) was almal op die kortlys en gaan ook moontlik in Huisgenoot gepubliseer word:
Alita Steenkamp – Vogelsang
Dries van der Walt – Ouboet, Jan Lap en Torie, die laaimeester
Erica Schoeman – Eerste Liefde
Irma Steffens – 'n Broodjie vir Ester
Jan HJ van Staden – Die slaggat in Grensstraat
Jan Schaafsma – Die afspraak
Kobus de Wet – Ter wille van oorlewing
Linza de Jager – Ek kan nog my adres onthou
Malene Breytenbach – Ry veilig
Manie Fourie – Witleuens en 'n groen huis
Marianne Collen – Wees redelik, Katryn
Marizanne Linde – Saal B
Nadine Cain van Staden – Gin en Tonic se pa
Pierre Cronjé – Die donker wolk se silwer fluit
Pierre Kotzé – Voetjies
Tessa Rudman – Waar daar 'n rokie trek, brand daar 'n vuurtjie
Hierdie was 'n uiters geslaagde projek deur Innibos. Woorde en die kunste is onlosmaaklik verbonde aan mekaar.